open-index/open-wikipedia-markdown huggingface dataset:
Utah Valley Express

El **Utah Valley Express** a l'è un servizzi de bus rapid transit de la Contea de Utah, in del stat omonen, che 'l conliga el center de Provo a l'Utah Valley University e a la Brigham Young University, vert in proeuva del 2018 e in manera definitiva del 9 de sginer 2019. El sistema a l'è fad con di autobus che riven fina a 80 km/h, che gh'hann di stazzion vere e propie.

## Ligam de foeura
*Sit ofizzial

## Alter proget
Noeuv Stat de la Germania

I **Noeuv Stat de la Germania** (*die neuen Länder* in todesch) inn i cinch Stat federad de la Germania che inn stad fad su ancamò quand che la Germania Est, in del 1990, l'è stada ciapada dent de la Republega Federal Todesca cont i so des stat "vegg". 'Sti stat chi eren stad desligad del governo socialista in del 1952 e inn Brandeborgh, Meclemborgh-Pomerania Ocidental, Sassonia, Sassonia-Anhalt e Turingia. El stat de Berlin, fad su a tacà insema Berlin Ovest e Berlin Est, a l'è de solet minga considerad vun de 'sti stat noeuv.

Per via del so passad comun, gh'hann di question compagne, per esempi men de desvilup economegh, pussee sgent sgiovina che la va a Ovest e men de sgent che la vegn de alter Paes, quella roba chi la pesa politegament e la mena al cresser de partid propi de destra o de sinistra, e gh'è anca di moviment independentista.

## Riferiment
*Acord de unifegazzion

## Vos corelade
*Vegg Stat de la Germania
*Scherz de la Germania de l'Est
*Ostalgia
Moneda forta

Una **moneda forta** a l'è una valuta che l'è venduda in sul mercad internazzional e l'è doperada per meter via una reserva in manera sigura. De sovenz, l'è quella de un Stat che l'è fort e stabel a nivell politegh, cont una bona economia e una politega economega che la sgent la se fida. L'esempi pussee classegh l'è el dollar american, ma anca l'Euro, la sterlina britannega, el franch svizzer o el Yen giapones inn di alter esempi.

## Riferiment
*Britannica

## Vos corelade
*Cambi fiss
Dent de mez

I **dent de mez** (*dentes premolares* in latin) a inn di dent che stann in tra i canin e i dint ganassai e gh'hann di propietà a mità in tra i du, inscì che quell che se mangia el passa in d'una manera pussee ordenada di du tipi de dint.

## Riferiment
*Treccani

## Vos corelade
*Canin (dent)
*Dent denanz
*Dent ganassal
*Dent carnassai
Emendament quell de des (Costituzzion di Stat Unid)

L**'emendament quell de des** de la Costituzzion di Stat Unid l'è part de la Deciarazzion di Dirit e l'è espression de la dotrina del federalism e 'l garantiss i dirit di Stat, a recognosser che el governo federal el gh'ha domà i compit che ghe dà la costituzzion in manera esplicita.

A bon cunt, a l'è domà una conferma de quell che l'è stabilid sgiamò de la Costituzzion, e per la pupart di temp la Cort Suprema l'ha interpretad inscì, a partì di agn '90 de lu gh'è vegnuda foeura però la dotrina *anti-commandeering*, che ghe proibiss al governo federal de dìgh ai Stat in manera direta 'me fà lesg e comportàss.

## Riferiment
*Constitution Annotated

## Alter proget
Festivaletteratura

Al **Festivaletteratura** l'è 'na manifestazzion colturala italiana che dal 1997 la gh'è tut i ann a Mantoa. Al festival al gh'è tut i ann a setember

## Ligam da fò
*Sit ofizzial

## Altar proget

## Vos corelade
*Festivalfilosofia
*Scrittorincittà
Otav emendament (Costituzzion di Stat Unid)

L**'otav emendament** a la Costituzzion di Stat Unid l'è part de la Deciarazzion di Dirit che 'l protesg la sgent de cauzzion e multe trope volte e di punizzion crudei e minga usuai. El vegn per la pupart de una clausola compagna in del Bill of Rights 1689 britannegh. La proibizzion di punizzion crudei la proibiss semper castigh compagn del squartament, ma la resta permetuda la pena de mort in d'un quaj cas, a pat che l'è fada umanament.

A l'è aplicad ai Stat per quell che 'l revarda i multe e i punizzion crudei e minga usuai, ma no per i cauzzion.

## Riferiment
*Cornell Law

## Alter proget
Emendament quell de noeuv (Costituzzion di Stat Unid)

L**'emendament quell de noeuv** a la Costituzzion di Stat Unid a l'è part de la Deciarazzion di Dirit e 'l dis che i dirit che inn marcad de lee inn no tut quei che gh'hann i citadin del Paes. Mitud di Pader Fondator perchè gh'haveven la tema che in futur la sgent la considerass i dirit che gh'è scrivud in la Carta 'me tucc quei che gh'è, a l'è stad comunque retegnud a longh un emendament "inutil" e che 'l marcava domà di concet teoregh, senza podé limità i poder enumerad del governo federal.

## Bibliografia
*Barnett, Randy E. (2005). Restoring the Lost Constitution: The Presumption of Liberty. Princeton, NJ: Princeton University Press. ISBN 0-691-12376-4.

## Alter proget
Cairoeul

*Cairoeul, inset che 'l magna el legn
*Carioeu, località del comun leches de Civaa
*Cairoeu, fermada de la metropolitana milanesa
*Cairoeul, dagn che 'l se desvilupa in su 'n tessud di oss
**Cairoeul, dagn di dint
**Cairoeul di oss, dagn di oss
Cairoeul (dint)

El **cairoeul** (del latin *caries*) a l'è una malatia degenerativa che la colpiss i tessut dur del dent che la vegn a causa de bateri che gh'è comunement in la boca che, se i dint inn minga sgurad ben o gh'è di problema imunitari, se meten su 'me placa dental e riven a desligà la strutura minerala di dint, cont el lassà di bus che poden anca fà un gran mal, se 'l riva a tocà la dentina o la polpa del dent.

Al d' d'incoeu el cairoeul a l'è retegnud irreversibel, e donca un dent cont un bus el ghe l'havarà per semper, ma l'odontoiatria la gh'ha di tecneghe per limità i dagn: in del cas de cairoeui piscinit se po sigillàlla, inscì de sbassà la possibilità che la se desvilupa, e gh'è anca di soluzzion medisinai che poden menà un cairoeul a fermàss. Se gh'è sgiamò di dagn, se po toeu via el tessut malad e sostituìll cont una oturazzion che ghe dà la forma giusta al dent e 'l protesg el so tessud. In cas che l'è propi gram e l'è rivad al nerv, a gh'è de devitalizàll, o ben toeu via la polpa e impienìll de una sostanza al so post, in quella manera chi el dent el sarà mort e 'l farà pu mal, menter in di cas propi pussee gram se po rivà a cavà el dent.

## Bibliografia
* Michel Heritier, Anatomia patologica dei denti e della mucosa orale, Masson, 1988, ISBN 978-88-214-1542-5.

## Alter proget
Voghenza

**Voghenza** a l'è una frazzion del comun de Voghiera, in provincia de Ferrara, che se pensa che l'era el nucli originari de la cità de Ferrara, a gh'è vari rest de una necropoli d'età imperial e vari repert inn guarnad al Musee lapidari e al musee civegh de Belriguard.

A gh'è anca una gesa del quart secol.

## Bibliografia
*Ugo Malagù, Guida del Ferrarese, Verona, Giacometti, 1967, pp. 538-541, SBN IT\ICCU\RAV\0057626.

## Alter proget
Numer costruibel

Un **numer costruibel** a l'è un numer real che 'l mesura un segment che 'l po vesser fad con riga e compass.

## Riferiment
*Mathworld

## Alter proget

## Vos corelade
*Numer computabel
*Numer definibel
Reta

La **reta** a l'è vun di trii ent gemoetrich fondamentai de la geometria euclidea, o ben un insema de pont infinid e che 'l va inanz in manera infinida in di do direzzion. De solet, l'è marcada cont una letera piscinina de l'abecee latin.

## Riferiment
*Britannica

## Alter proget

## Vos corelade
*Semi-reta
*Segment
Onda verda

L**'onda verda** l'è una manera de fà fonzionà i semafer indova che inn coordenad in manera de fà inscì che quei che rispeten una certa velocità, che l'è de solet marcada de un segnal, gh'havarann una serie de semafer con la lus verda. Di studi hann mostrad 'me che poden sbassà i emission, i veicoi che frenen e dàgh pussee de temp ai pedon che passen.

## Bibliografia
*Gartner, N.H. & Stamatiadis, C. (2002) Arterial-based control of traffic flow in urban grid networks. Mathematical and computer modelling, 35 (5-6), pp. 657–671. 

## Alter proget
Red Bull RB19

La **Red Bull RB19** a l'è una monopost de Formula 1 doperada de la Red Bull Racing per correr el Campionad mondial de Formula 1 2023. Evoluzzion de la RB18 de l'ann prima, la gh'ha una livrea propi compagna de lee, domà cont i sponsor noeuv.

Cont un pes de 798 kg, la gh'ha un motor RBPTH001 1.6 V6 a 90° turbo ibrid, per una potenza de 1040 CV, e un cambi sequenzial a vot raport, cont una scoca in fibra de carboni intorna.

## Riferiment
* Red Bull: quello che gli aggiornamenti dicono della RB19

## Alter proget
Carr di mort

El **carr di mort** (o anca *carr de mort*) a l'è un mez che 'l serviss a portà una bara, in passad, eren tirad inanz di animai, menter incoeu l'è pussee spantegad quell a motor, che l'è una vitura che se met dree el corp, a gh'è anca però di motociclete che poden trasportài.

## Riferiment
*Treccani

## Alter proget

## Vos corelade
*Treno di mort
Gerusalem liberada

La **Gerusalem liberada** (*Gerusalemme liberata* in italian) a l'è el poema epich pussee grand del Torquato Tasso, che l'ha tacad a scriver l'oeuvera quand che 'l gh'haveva apena quindes agn, ma domà quindes agn dopo l'è vegnuda foeura la version finala, con 15'336 vers mitud insema in vint cant.

L'è scrivud in lengua toscana del cinchcent e 'l trata del Gofred de Bujon, condoter storegh, che 'l ricev de l'arcangiol Gabriel l'orden de guidà 'n armada cristiana per liberà Gerusalem.

El test l'è stad anca voltad in vari dialet de la lengua lombarda de pussee autor, regordom quella in lodesan del Francesco De Lemene, in bergamasch del Carlo Assonega e quella milanesa del Balestrer.

## Riferiment
*Britannica

## Alter proget
Fritura

La **fritura** (o *desfritura*) a l'è una tecnega per coeuser el mangià indova che se dopera un grass, animal o vegetal, per menà el calor in l'aliment. 

Rispet a l'aqua, che la buiss a 100°, i grass poden rivà a temperature pussee volte (el buter fina a 150°, i oeuli vegetai di 170 ai 250°, indova che 'l riva anca el buter gitad), donca el coeus pussee a la svelta el mangià e 'l mena l'aqua via propi a la svelta, roba che la mena a fàll bell crocant, e quell che l'è frit el ciapa dent anca un bell poo del grass che 'l se dopera, roba che ghe dà pussee de savor, ma che la volza anca la quantità de grass, despess gram per la salut, in quell che i magna.

In del mond mediterrani, el grass pussee doperad a l'è per tradizzion l'oeuli d'oliva, in l'Europa continentala, e dent a gh'è anca l'Altitalia, se doperen pussee i grass animai, soratut el buter, ma anca de la sonza o el lard, o di oeuli vegetai compagn de quei de gira-sol. Despess, in l'industria, se doperen anca alter oeuli vegetai, pussee economegh o con carateristeghe pussee bone per el process industrial, o anca de sintesi, compagn di margarine.

## Riferiment
*Qual è il miglior olio per friggere? Cosa cambia fra quello di semi e quello di oliva? I consigli di Dario Bressanini
*Punto di fumo
*The invisible divide 

## Alter proget

## Vos corelade
*Sofrit
*Rost
Retrovirus endogen

I **retrovirus endogen** (breviad *ERV*) inn di element virai endogen che se troeuven in del genoma e che regorden, e se pensa che deriven, de retrovirus che s'inn sgiontad al DNA e inn propi spantegad in del patrimoni genetich di gnastostoma: in l'om, se stima che in tra el 5% e 'l 8% del DNA l'è fad su de geni derivad de 'sti retrovirus e domà el 1% de 'sto patrimoni chi l'è desligad de quell del scimpanzè, i inscì ciamad retrovirus endogen uman K. A bon cunt, però, se troeuven in del patrimoni genetich de tucc i eucariota.

Se pensa che 'sti virus chi, che de solit infeten cellule somateghe, habien infetad per una quaj reson i cellule geminai e che donca i mutazzion che menen sien rivade in di fioeui de quei infetad e, cont el temp, s'inn spantegad in varie spece. Comunque, gh'è anca di biolegh che sostegnen che i retrovirus vegnen di retrotrasposon e che, donca, di toch genetich che poden vesser sociad ai retrovirus podarien inveci vegnì de lor.

El genoma che menen l'influenza i spece che ghe l'hann: in l'om inn responsabil in part del sistema imunitari innat e de la placenta e podarien anca vesser ligad al desvilup de la schizofrenia. Un studi del 2023 el sostegn che l'ativazzion de 'sti retrovirus la sia ligada al deventà vegg, e che donca con di anticorp specifegh che i fermen se podaria rallentà el process. Se pensa che anca virus compagn de l'HIV-1, de l'HTLV-1, de l'influenza A, de l'epatita C, del SARS-CoV-2, del virus de Epstein-Barr o de l'Herpesvirus sociad al sarcoma de Kaposi sien boni de reativà 'sti virus, e in vitro el s'è vist che 'l podaria havégh un roeul in del desvilup de la sclerosi multipla.

Semper in medesina, i retrovirus engoden di sonin gh'hann de vesser tegnud a ment quand che se fann di xeno-strepiant: de solit el porscell l'è l'animal pussee bon che se po doperà per ciapà tessut per l'om, ma el so genoma el gh'ha dent di ERV che l'è possibel che se ativen e che infeten la persona, soratut se la gh'ha 'na depression imunitaria, 'me tant che gh'hann havud un strepiant e ciapen di cure per schivà che l'orghen el sia refudad del corp, cont el ris'c che 'sti virus vaghen dent al genoma di omen. In del 2017, un laboratori, a doperà la CRISPR Cas9, l'ha tolt via tucc i 62 ERV del porscell. Alter bestie con virus endogen che poden infetà e reprodùss in l'om inn el gat, el rat e 'l baboin.

## Riferiment
*Human Endogenous Retroviruses Are Ancient Acquired Elements Still Shaping Innate Immune Responses
*Demystified . . . Human endogenous retroviruses

## Vos corelade
*Trasferiment genetich orizontal
*Paleovirologia
Lumbarda (Croazzia)

**Lumbarda** a l'è un comun de la region ragusee-narentana, sit in su l'isola de Curzola, ben turistegh.

Per l'origin del nom, gh'è trè ipotesi:
#Che 'l vegn de una radis comuna a l'albanes *Lumbardhë* (o ben *fium bianch*)
#Che 'l ciapa el nom de l'arma medieval de la *bombarda*
#Che 'l ciapa el nom di Lombard, che sarien o rivad cont el domini de la Republega de Venezzia o per reson de daner

## Ligam de foeura
*Sit ofizzial

## Alter proget

## Vos corelade
*Psephisma de Lumbarda
Guerra de Gaza

El **conflit Gazza-Israell del 2023** l'è scominciad el 7 de otover quand che di omen de Hamas hann tacad Israell de la Striscia de Gazza, a sbater sgiò el mur de protezzion e rivà via terra, ma anca con di atach via mar con di barche e via aria con missil e parapendista, e inn andad dent al territori israelian per vari chilometer, anca a rivà in di center abitad, lassà un bell poo de mort e ciapà di ostagg, cont un'operazzion ciamada "Deluvi de Al-Aqsa". El governo de Gerusalem l'ha respondud cont una gran operazzion militar ciamada "Spada de Ferr" e l'ha bombardad vari sit strategich in la striscia e l'ha anca nonziad un assedi total, con la fin de l'importazzion de eletricità, de carburant e anca de mangià.

## Riferiment
*OCHA

## Alter proget

## Vos corelade
*Conflit Arab-Israelian
Corridor de Suwałki

El **corridor de Suwałki** a l'è un spazzi de terra de circa 65 km in tra el confin in tra Lituania e Polonia, che 'l ciapa el nom de la cità polaca de Suwałki, che 'l gh'ha una gran importanza militar dopo che i Paes Baltegh inn deventad independent e la Polonia l'ha mollad el Pat de Varsavia, desgià che l'è un spazzi strategich che 'l partiss la Bielorussia, liada de la Russia, e l'Oblast' de Kaliningrad, exclave russa.

## Bibliografia
*(EN) Vladas Sirutavičius, Inga Stanytė-Toločkienė, Strategic Importance of Kaliningrad Oblast of the Russian Federation, in Lithuanian Annual Strategic Review, vol. 1, n. 1, 2003, pp. 181-214.

## Alter proget
Fusil de bataja

Un **fusil de bataja** a l'è un fusil semi-automategh o foeugh seletiv che l'è bon de sbarà balle a piena potenza. El nom a l'è stad tirad foeura quand che inn nassud i fusil d'assalt, che doperen cartocce intermedie, e gh'è stad de spartìll, anca se al dì d'incoeu inn assee compagn, e despess inn doperad 'me armi de servizzi propi di fusil d'assalt, despess perchè pussee facil de doperà e de spostà in gir, ma resten doperad de unità speciai, per esempi i cechin todesch gh'hann l'HK417.

Di esempi famos de ogni epoca inn el SIG SG 510, el Fedorov Avtomat, l'M1 Garand, el Gewehr 43, l'FN FAL, el fusil M14, l'ArmaLite AR-10 e 'l Zastava M77 B1.

## Riferiment
*LuckyGunner

## Alter proget

## Vos corelade
*Fusil de cechin
*Mitraliadora linsgera
Virus de Epstein–Barr

El **virus de Epstein-Barr** a l'è un vun di noeuv herpesvirus de l'om cognossud, oltra a vesser vun di virus pussee spantegad, e l'è un virus a DNA a dobia cadena. El virus el fa vegnì la mononucleosi infetiva, ma l'è sociad anca a condizzion pussee grame ligade al sistema linfategh, compagn del linfoma de Burkitt, del linfoma de Hodgkin e de la sindrome emofagocitega, cancher tant 'me quell del nas e del stomegh, se vun el gh'ha l'HIV gh'è di alter condizzion ligade compagne de la leucoplachia pelosa e linfoma del sistema nervos central, e in general a condizzion auto-imune. In di fiolit, l'è sociad a la sindrome de Alis in del Pais di Meravilie e a la atassia acuta del cervellin. Se pensa che ogni ann 200'000 cas de cancher sien ligad a quell virus chi, e di studi del 2022 insubissen la possibilità che 'l sia vuna di cause pussee importante in del desvilup de la sclerosi multipla.

L'infezzion la se spantega a travers de la saliva o di liquid sessuai, e in la pupart di sgent la mena a l'otegnì l'imunità adativa: in di fiolit, de solit l'è minga possibel spartìll de una quajsevoeul infezzion di sgiovin, menter in di sgiovinot in tra el 35% e 'l 50% di cas el mena a la mononucleosi. El virus l'infeta i cellule epiteliai e i linfocita B, quand che 'l forniss la soa fas litega, el se met dent in latenza in di linfocita B de memoria per tuta la soa vita.

## Riferiment
*The Puzzling Virus That Infects Almost Everyone

## Alter proget
Takbir

El **Takbir** (in arab *تَكْبِير*) a l'è el nom de l'espression *[[Allah]] akbar* (in arab *الله أَكْبَر*), voltada de solit in "Allah l'è el pussee grand". A l'è doperada in l'orazzion islamega, in l'Adhan, o ben la ciamada a l'orazzion, e in general 'me manera de mostrà la fed quand che se voeul fà: l'è sociada, soratut in ocident, anca al terrorism islamegh.

## Riferiment
*Takbir

## Alter proget

## Vos corelade
*Alláh-u-Abhá
*Deo optimo maximo
*Shahada
*Hallelujah
Verset satanegh

I **verset satanegh** inn di rivelazzion che el Maomet l'havaria ricevud del Satana e che l'havaria scambiad per una rivelazzion legitima de Allah a travers de Gabriel. La rivelazzion la permeteva de domandà l'intercession a trè divinità pagane: al-Lāt, al-'Uzzá e Manāt, e poeu el Gabriel gh'ha did che eren minga vera e inn stad tolt via del Coran.

In principi, quella storia chi l'era recognossuda 'me vera de tucc i studios de l'Islam, menter cont el temp vari hann tacad a dì che la podeva minga vessél, perchè saria stada contra a la natura perfeta del Maomet. Incoeu inn partid, in tra quei che la ritegnen vera, perchè nissun di compagn del profeta l'havaria inventad una storia inscì grama in su de lu, e quei che inveci la retegnen falsa.

A bon cunt, a l'è stada pu che alter una roba de discussion in tra sceich, fina a che el Salman Rushdie l'ha scrivud el romanz *[[I Verset Satanegh]]*, che 'l se fonda in part in su la vicenda, e l'ha menad a una gran controversia, tant che 'l Ruhollah Khomeini l'ha dad foeura una fatwa per fàll foeura.

## Riferiment
*efore Orthodoxy: The Satanic Verses in Early Islam
Santuari de San Camill de Lellis (Milan)

El **Santuari de San Camill de Lellis** o de la *Madona de la Salut* a l'è un santuari de Milan vert in del 1912 e consacrad in del 1937 del cardinal Schuster. L'è dedicad al Camill de Lellis, che in passad l'era vegnud a Milan cont i so religios, ciamad del Gasper Vescont, a ajutà i malad de la Cà Granda: el so orden l'era andad via ma poeu, vers la fin del '800, l'era tornad, ma l'ha trovad la soa gesa ocupada, e donca n'hann fada fà su vuna noeuva al monsignor e architet Spirito Maria Chiappetta, in stil neogotegh.

## Ligam de foeura
*Sit ofizzial 

## Alter proget
Territori dovanal

Un **territori dovanal** a l'è un territori che 'l gh'ha di regole uniforme a nivell de dovana e che 'l gh'ha nissuna dovana o dazzi dent. Di esempi poden vesser:
*I Stat sovran
*I bloch comerciai che gh'hann un'union dovanala
*Territori autonom o dependent che gh'hann l'autonomia de organizà la soa dovana

In del cas di bloch comerciai, de solit inn representad di Stat che i fann su o de un delegad, l'è domà l'Union europea a havégh la competenza esclusiva de la dovana.

## Riferiment
*Nazzion Unide
Lengov italoromanze

**Lengov italoromanze** a l'è un termen doperad de la dialetologia italiana per riferìss a quei lengov che gh'hann 'me lengua tecc l'italian. 'Sti lengov chi partegnen, a nivell lenguistegh, a di grup diferent, e inn mitude insema domà per reson storeghe e sociai, per el Giovan Battista Pellegrini eren tute i varietà che haveven scernud l'italian, in di facc, 'me lengua.

El Pellegrini i classifegava inscì:
*Cisalpin
**Lengov gall-italeghe
***Lengua lombarda
***Lengua emiliana
***Lengua piemontesa
***Lengua ligurina
**Lengua veneta
***Lengua ladina
*Lengua furlana
*Dialet toscan
*Dialet center-meridional
**Dialet italian median
**Lengua napolitana
**Lengua siciliana
*Lengua sardegnoeula

## Riferiment
*Classificazione dei dialetti italiani
Machina sposta-barrere

La **machina sposta-barrere** l'è un mez pesant che l'è bon de spostà barrere stradai compagne di Jersey, doperad soratut per spostà di corsie in manera dinamega o in di lavorà stradai. 

I corsie otegnude con quell sistema chi gh'hann el vantagg, rispet a quelle che se poden otegnì cont alter lavorà compagn di chignoeui stradai o di indicazzion de lus, che inn partide de vere e propie barrere e donca l'è pussee gram fà un acident, ma despess, per via de la grandezza di barrere, inn pussee piscinine.

## Riferiment
*Linday.com

## Alter proget
Web shell

Una **web shell** a l'è un programa informategh che 'l dà un'interfacia compagna a quella de una shell a un web server doperabel de un comun browser: de sovenz, a inn doperade per fà di atach informategh.

Poden vesser scrivude in d'un quajsevoeul lenguagg de programazzion che 'l po fonzionà in su 'n server web, i pussee comune inn in PHP, vist che l'è el lenguagg pussee spantegad e doperad lato server.

## Riferiment
*Telsy

## Vos corelade
*Backdoor
*China Chopper
Religion abramiteghe

Per **religion abramitighe** se intenden quei religion che se fann indree a l'Abram in la soa tradizzion e che ritegnen de orà el so Dio. El concet l'è vegnud foeura a partì del secol quell de vint, a partì però de un concet compartid de temp, 'me quell di "religion del liber". I pussee cognossude inn l'ebraism, el cristianesim e l'islam, di alter inn la fed Bahá'í, el samaritanism, el rastafarianism, la religion drusa e 'l mandeism.

Di robe che i comunen inn el monoteism, el creder che 'l Dio unegh el s'è rivelad a Abram, la continuità di scriture e de la rivelazzion, un sistema etegh de scerna in tra el ben e 'l mal, una vision escatologega fondada in su l'idea de un mond che 'l scomincia e che 'l forniss, con el giudizzi de Dio, tra l'alter, per cristianesim, giudaism e islam, la cità de Gerusalem l'è propi importànta.

## Bibliografia
*Gil Anidjar, "Once More, Once More: Derrida, the Jew, the Arab", introduzione a: Jacques Derrida, Acts of Religion, a cura di Gil Anidjar, New York & London, Routledge, 2001, p. 436, ISBN 0-415-92400-6, /0-415-92401-4.

## Alter proget

## Vos corelade
*Javism
*Abramita
*Sgent del liber
*Etega sgiudee-cristiana
Mortadella

La **mortadella** a l'è un salum fad su de carna de porscell che l'è triada in manera fina, fada stagionà e mituda insema a aroma e cubet de lard. Tradizzionalment a l'è aromatizad cont el pever, ma incoeu l'è spantegad anca el pistacc. Se pensa che la gh'ha origin a Bologna, ma incoeu l'è spantegada in tut el mond.

## Riferiment
*Treccani

## Alter proget
Sambuca (liquor)

La **sambuca** a l'è un liquor dolz italian, la che bas l'è fada de alcol, anes stellad e zucher, che poeu se sgionten di erbe che ghe sgionten savor. Ghe n'è de compagn in tuta l'area del Mediterrani.

## Riferiment
*Treccani

## Alter proget
Palazzi de l'Arengari

El **Palazzi de l'Arengari** a l'è un palazzi del noeuvcent fad su de do costruzzion giomelle, sit in Piazza del Dom a Milan, che 'l gh'ha dent el Musee del Noeuvcent. Fad su in tra el 1936 e 'l 1956, e progetad del Piero Portaluppi e del Gualtiero Galmanini, el ciapa el nom del vegg Brovet che poeu l'è deventad el Palazz de Cort.

## Ligam de foeura
*LombardiaBeniCulturali

## Alter proget
Beatrice Mautino

La **Beatrice Mautino** (Ivrea, 13 de fevrer 1978) a l'è una scritora e divulgadora scentifega italiana.

## Biografia
Laureada in biotecnologie industriai in del 2002, in del 2008 la ciapa un dotorad in neurobiologia a l'Università di Studi de Turin e poeu un master in comunegazzion de la scenza in del cors *el rasor de Occam*, indova che poeu la deventarà insegnanta. Dopo vessés dedicada a la ricerca in del so camp, la se da a la divulgazzion, del 2012 la se ocupa del programa del Festival de la Scenza de Genoa e l'ha tolt part a la fondazzion de la rivista *Query Online* del CICAP.

In del 2015 l'ha scrivud, insema al Dario Bressanini, el liber "Contro Natura", dedicad ai biotecnologia e a l'agricoltura biologega e del 2016 la scriv la rubrica *la ceretta di Occam* in su Le Scienze, dedicada a la scenza che la gh'è dree ai cosmetegh, e la guadagna semper pussee de visualizazzion e success in sui social.

In del 2020 ghe dann el premi Capo D'Orlando, in la sezzion "comunegazzion multimedial" e del 2022 la gestiss un podcast, *Ci vuole una scienza*, con l'Emanuele Menietti, che l'è dad foeura in sul sit de il Post e in sui piataforme pussee importante.

## Opere
* cont el Stefano Bagnasco e l'Andrea Ferrero, *Sulla scena del mistero*, Sironi, 12 maggio 2010, ISBN 9788851801342.
* cont el Dario Bressanini, *Contro natura*, Rizzoli, 7 maggio 2015, ISBN 88-17-08092-6.
* *Il trucco c'è e si vede,* Chiarelettere, 18 gennaio 2018, ISBN 9788832960433.
* *La scienza nascosta dei cosmetici*, Chiarelettere, 30 gennaio 2020, ISBN 8832961873.
* *È naturale bellezza*, Mondadori, 23 novembre 2021, ISBN 9788804744320.

### Ebook
* *Stamina. Una storia sbagliata*, Cicap, 2014, ISBN 9788895276243.

## Ligam de foeura
*Sit del CICAP
Profeta

Un **profeta** a l'è vun che 'l sostegn o che se cred che l'è bon de comunegà cont una divinità e che la fa de intermediari in tra de lee e l'umanità, a menàgh un messagg, che l'è ciamad profezzia.

## Riferiment
*Treccani

## Alter proget

## Vos corelade
*Messia
*Mistega
*Fals profeta
Piazza del Dom (Milan)

La **Piazza del Dom** (*Piazza del Duomo* in italian) a l'è la piazza la pussee importanta e centrala de Milan, el che sit per ecellenza l'è quell che ghe dà el nom: el Dom de Milan che, insema a la Galleria Vitori Emanuell, a l'è vun di simboi pussee cognossud de la metropoli ambrosiana in tut el mond. Oltra a lor, gh'è anca el Palazz de Cort, el Palazz Carminati, el Palazz de l'Arengari e 'l Monument al Vitori Emanuell II.

Un temp gh'era denanz i quarter de Rebechin e Botonuu e 'l Covercc di Figin, che inn stad sbatud sgiò inscì de fà pussee larga e bella la piazza. Sgiamò l'Azzon Vescont gh'haveva dedicad un spazzi per la Catedral, ma la strutura de incoeu l'è dovuda al Giuseppe Mengoni e l'è de epoca post-unitaria.

A l'è servida de la stazzion omonema de la metropolitana, che ghe passen la rossa e la sgialda, e i linie del tram 1, 2, 3, 12, 14, 15, 16, 19, 24, 27 e del bus 60 e 61.

## Bibliografia
* 

## Alter proget
Web application firewall

Un **web application firewall** a l'è un firewall desvilupad per controllà el trafegh HTTP che 'l va vers un servizzi web e blocà i richieste che poden vesser doperade per un atach a l'aplicazzion, compagne di SQL injection, di cross-site scripting e di Remote File Inclusion. Hann tacad a spantegàss vers la fin di agn '90, quand che i servizzi web hann tacad a deventà comun e menasciad di atach informategh.

## Riferiment
*TechTarget

## Vos corelade
*Mod Security
Covercc di Figin

El **Covercc di Figin** (*Coperto dei Figini* in italian) a l'era un palazzi del Renassiment fad su in tra el 1467 e 'l 1472 del Bonifort Soree, ingegner de la Fabrega del Dom, in Piazza del Dom in su comission del Peder Figin, in del spazzi lassad de la Basilega de Santa Tecla. A l'è stad sbatud sgiò in del 1864, per fà pussee larga la piazza e fà su la Galleria.

Al so pian bass a gh'era la prima sed de la Campari.

## Bibliografia
*Riccardo Ferrigato, Breve storia di Milano, Newton Compton Editori, 2020, ISBN 978-88-227-4484-5.

## Alter proget
Civegh planetari Ulrico Hoepli

El **Civegh planetari Ulrico Hoepli** a l'è un palazzi sit in di Giardin publegh de Milan che 'l gh'ha denter una gran doma con dent un planetari che 'l mostra i moviment di pianeta e di stelle. L'è stad fad su del Piero Portaluppi in su comission de l'editor de origin svizzera Ulrico Hoepli, che 'l l'ha donad a la cità denanz al Benito Mussolini e al podestà de Milan Marcell Vescont de Modron.

## Ligam de foeura
*Sit ofizzial

## Alter proget
Polizzia israeliana

La **polizzia israeliana** (in ebraich: *משטרת ישראל*, *Mišteret Yisra'el*; in arab: *شرطة إسرائيل*, *Shurtat Isrāʼīl*) a l'è l'unega forza de polizzia civil de Israell, sota el ministeri de la sigurezza nazzional e la gh'ha giurisdizzion in su l'Israell propi, i alture del Golan e l'Area C de la Cis'giordania, o ben tucc i territori ministrad civilment del Stat ebraich.

In tra i so division a gh'è la polizzia de frontera israeliana, che l'è un'unità de combater, el Yamam e 'l Yamas (polizzia israeliana), unità anti-terrorism, el Yasam, unità contra i rebellot, la Polizzia Nazzionala del Trafegh, che la se ocupa de tegnì segure i strade, el Lahav 433, unità dedicada a la lota contra i crimen pussee gram, e infin la Guardia Civil, fada su de volontari che ajuten la polizzia.

## Ligam de foeura
*Sit ofizzial

## Alter proget

## Vos corelade
*Polizzia civil palestinesa
ʿĀʾisha

La **ʿĀʾisha bint Abī Bakr** (in arab *عائشة بنت أبي بكر‎*; La Meca, 613 o 614 - Medina, 13 de luj 678 o 679) a l'è stada la mier del Maomet, profeta de l'Islam: fioeula de l'Abū Bakr, che 'l sarà el prim calif islamegh, l'ha maridad, per i font pussee importante de la religion, el Maomet quand che la gh'haveva ses o set agn e gh'hann havud el prim raport quand che la gh'haveva noeuv agn. I islamegh la ciamen *Umm al-Muʾminīn*, o ben *mam de quei che creden*, e la gh'ha havud un roeul propi important in del catà i storie de la vita del profeta dopo che l'è mort, quand che lee la gh'haveva circa 18 agn.

## Riferiment
*[Treccani](https://www.treccani.it/enciclopedia/a-isha_(Dizionario-di-Storia)/)

## Alter proget
Polizzia de frontera israeliana

La **Polizzia de frontera israeliana** (breviada de solit *Magav*; in ebraich *מִשְׁמַר הַגְּבוּל*, in arab *شرطة حدود إسرائيل*) a l'è el ram de la polizzia israeliana che 'l fa de guardia de frontera e de giandarmaria. Despess l'è s'cerada insema ai Forze de Defesa de Israell in di territori ocupad de la Cis'giordania e a Gerusalem Est, per jutài in di operazzion antiterrorism e in di compit de polizzia.

L'è cognossuda per via del gran numer de soldad che vegnen de minoranze etneghe, compagn di bedoin, di druz, di circassian o di arab cristian. De la polizzia de frontera dipenden el Yamam e 'l Yamas, che inn di unità speciai.

## Ligam de foeura
*Sit ofizzial

## Alter proget
Prepuzzi

El **prepuzzi** a l'è, in l'anatomia mascolina di mamifer, quell tochell de pell, de solit morbed, che 'l quata una part pu o manch longa del bigol, in del cas di omen, domà la capella. Se la capella l'è minga bona de sortì del tut de la pell, se parla de fimosa, che la po havégh vari nivei de gravità, de quella che la se nota nanca a quella che la impediss de fà sess o anca de pissà. In 'sti cas, la cura l'è la circoncision, o ben el taj del prepuzzi, che l'è una roba che fann anca varie colture, per esempi per i sgiudee mas'c l'è bas de la fed. Se pensa che la gh'habia origin del fad che, senza gran acess a l'aqua, el po deventà un sit assee vonc che vegnen di infezzion, e donca el convegniva, in del clima del desert, tajàll a tucc.

## Riferiment
*Treccani

## Alter proget

## Vos correlade
*Prepuzzi del gnervet
*Sant prepuzzi
*Recostruzzion del prepuzzi
Indes glicemich

Per **indes glicemich** se intend un numer che l'è dad a un quajcoss che 'l se mangia per representà el cresser de la glicemia in del sangu in di do ore dopo che l'è stad mangiad, e che 'l va de zero a cent, cont el darrer che l'è dad 'me pont de riferiment al glucosi pur. Se dis che un mangià a l'è de bass indes glicemich se l'è men de 55, medi in tra 56 e 69 e volt se l'è pussee de 70.

## Riferiment
*What is the glycaemic index (GI)?

## Alter proget

## Vos corelade
*Caregh glicemich
Aquari civegh de Milan

L**'Aquari civegh** a l'è el terz aquari publegh d'Europa e l'è stad fad su per l'esposizzion universala del 1906 e l'è stad l'unegh pavion so che l'è stad minga tirad sgiò quand che l'è fornida. Sit in l'area in tra l'Arena Civega, el Parch Sempion e 'l Castell Sforzesch, propi in del center de Milan, a l'è in d'una palazzina in stil Liberty progetada del Sebastiano Locati e finanziada del Duca Giuseppe Crivelli Serbelloni.

Fina al 2015, el gh'haveva anca una soa biblioteca, che poeu el comun l'ha tacad a quella del Musee civegh de storia natural de Milan inscì de da vita a la noeuva biblioteca del Musee civegh e de storia natural e de l'Aquari civegh de Milan, con sed in del musee.

## Ligam de foeura
*Sit ofizzial

## Alter proget
Tornadù

**Tornadù** (*Tornadù* in italian) l'è vuna di frazion del comun valtelin de la Torr, in de la Provincia de Sondri.

## Referenz

## Alter progett
Pac-Man (desambiguazzion)

*Pac-Man, serie de videosgioeugh propi famosa
*Pacman, vulnerabilità di processor Apple M1
*Pacman, gestor de pachet de Arch Linux
Pacman (vulnerabilità)

**Pacman** a l'è una vulnerabilità in l'esecuzzion speculativa del processor ARM Apple A1 che l'è stada nonziada el 10 de luj 2022 di ricercator de sigurezza del MIT. El processor in question, inscì de mitigà el ris'c de atach che meten man a la memoria, el met denanz a ogni pontator un *pointer authentication code*, o ben un codes critograficament segur che, se tocad, el mena al bloch de l'esecuzzion inscì de schivà che 'l vaga a bon fin.

A doperà l'esecuzzion speculativa, se po provà a induvinà el *PAC* e, se l'è giust, vedé el cambi in la cache, se inveci a l'è fallad, se schiva che el programa el se ferma, roba che in di fad la rend la protezzion dada di *PAC* inutil. A l'è stad minga possibel sistemàlla, vist che l'è part de l'architetura del processor, ma vist che per doperàlla ghe voeul comunque un alter pont de atach, per esempi un buffer overflow, e l'è domà una protezzion pussee che in alter architeture la gh'è nanca, a l'è retegnuda no una roba inscì grama de la Apple.

## Ligam de foeura
*Sit ofizzial
Palazzi di Ministeri

El **Palazzi di Ministeri** o anca *de l'Intendenza de Finanza*, a l'è un palazzi de Parma fad su in tra el 1760 e 'l 1769 in su proget de l'Ennemond Alexandre Petitot in su 'n vegg terren arent a la Pilota ciapad de la Cambra Ducala e doperad poeu dopo del domini napoleonegh 'me sed di istituzzion finanziarie del Ducad de Parma e Piasenza: el noeuv Regn d'Italia ghe lassa la soa intendenza de finanza e infin, in del 2009, l'è scernud 'me sed provincial di Carabiner, che ghe vann denter du agn dopo, quand che inn fornid i lavorà.

## Riferiment
*Catalogo Beni Culturali

## Alter proget
Corsia dinamega

La **corsia dinamega** a l'è una corsia de marcia che la po vesser doperada sia per fàgh passà sora el trafegh o doperada 'me corsia de emergenza o de servizzi, in bas al trafegh che el gh'è in su la strada, in bas a una segnaletega che la se po modifegà, per esempi fada con di flizze de lus o con di cartei che se moeuven.

## Riferiment
*Corsia dinamica autostrada: cos'è e come funziona
Estintor

L**'estintor** a l'è un usadell che 'l se doperà per smorzà un foeugh grazzia al dà foeura de una sostanza che l'è bon de quatàll: in principi, eren di balle de veder che se tiraven in sui fiame, incoeu inveci inn a pression.

## Riferiment
*Treccani

## Alter proget

## Vos correlade
*Idrant
Moschea

La **moschea** a l'è el sit de cult de l'Islam, indova che i musulman fann la soa orazzion, vun di costruzzion pussee importante de l'architetura islamega. Despess, gh'hann denter anca un palch per fà parlà l'imam, di sit per netàss e havégh el status de purità e di canton per studià la religion.

## Riferiment
*Treccani

## Alter proget

## Vos correlade
*Minaret
*Miḥrāb
Blindside (vulnerabilità)

**Blindside** a l'è una vulnerabilità che la met insema una corruzzion de la memoria con l'esecuzzion speculativa, inscì che i proeuve de corruzzion menen minga a un crash del sistema operativ, a schivà anca ogni mitigazzion del so temp contra Spectre, nonziada in del 2020 per el kernel Linux ma, in linia de massima, possibel in su ogni sistema.

A doperà l'esecuzzion speculativa, ogni resultad gram el lassa nissun efet foeura che in la cache, che la po vesser poeu analizada per capì indova tacà. Ghe voeul però, perchè el sia possibel, un atach de corruzzion de la memoria, che 'l permet de analizà la memoria a nivell de kernel e de fà su di primitive per la soa analisi e manipolazzion senza fà rebellot.

## Riferiment
*Blindside - VUsec
*RedHat
Corsia reservada

Una **corsia reservada** a l'è una corsia de marcia che l'è limitada ai mez de straport publegh o a alter veicoi autorizad, 'me i tassì, i spiciole o i viture di disabil, che l'è pensada inscì de permeter a 'sti veicoi chi de schivà el trafegh in aree con tanta congestion.

## Riferiment
* Bus lanes and bus-only streets
## Alter proget

## Vos corelade
*Corsia reversibel
*Bus rapid transit
Netada etnega

Per **netada etnega** se intend una serie de azzion che ponten a desrazzà con la forza una popolazzion de un territori che l'è minoranza, inscì de fà vegnì quella region chì uniforma a nivell etnegh. Retegnuda un crimen contra l'umanità, a l'è però minga definida in del dirit internazzional, e se l'è assee grama, la podaria fornì anca sota la convenzion in sui genocidi.

## Riferiment
*Treccani

## Alter proget

## Vos correlade
*Genocidi
*Etnocidi
Stazzion de Milan Smistament

La **stazzion de Milan Smistament** a l'è el scal de smistament ferroviari pussee important de Milan e d'Italia, gestid de Mercitalia Rail, fad su in di agn '20 del '900 insema a la noeuva stazzion centrala inscì de dàgh un scal mercanzia a la capital lombarda. El gh'ha dent anca un deposit de locomotive, doperad anca per material storegh, e 'n oficina.

## Bibliografia
*Giuseppe De Finetti, Giovanni Cislaghi, Mara De Benedetti, Milano: costruzione di una città, Trento, 2002, ISBN 88-203-3092-X

## Alter proget
Santuari de la Madona Pellegrina (Baregg)

El **Santuari de la Madona Pellegrina** (*Santuario della Madonna Pellegrina Mutilata* in italian, formalment *Nostra Signora della Bontà*) a l'è un gesioeul che 'l fa parochia a Baregg, che 'l dipend de la comunità pastorala de Sant Nazar e Cels e 'l gh'ha du dependenze: la gesa de Sant'Ana e quella de la Brughiera.

Mitud in su la via Novara, l'è in pè del 1960: l'è dedicad a la statua de la Madona che l'era stada colpida de una bomba a man.

## Storia
### El saltament contra la Madona
El 13 de luj del 1948 una statua de la Madona Pellegrina l'era partida de Baregg, in del mez de un gir de tute i parochie de Milan, e la gh'haveva de rivà a San Peder, e l'era stada vitima de un saltament cont una bomba a man, che l'ha lassad circa 30 ferid. La granada l'era s'ciopada in l'incros di Quater Strade, che l'è indova che incoeu a gh'è el santuari. De l'atentad el vegn anca una scormagna di baragit, o ben *mazza-madone*.

La statua la perd el brazz drizz e varie scheje se s'cepen, a ferì quei che gh'eren arent.

Quand che el pellegrinagg de la Madona l'è fornid, i baragit hann domandad al monsignor Gorla, che l'era el proprietari de la statua, de podé tegnìlla, e lu l'ha did de sì, a pat che el fuss stad fad su un santuari per guarnàlla.

### La costruzzion
Prima che l'hann fada su, a gh'era un'edicola piscinina per regordà l'atentad, che l'è stada bordegada e destrugada in del 1949, in del 1951 e in de 1952.

Dopo che l'è mituda a post, la statua l'è tegnuda in la gesa de sant'Ana, lilinsì arenta, fina al 30 de luj del 1958 l'è menada in del sit del santuari noeuv, che l'era ancamò de fàll su, cont una procession solenn. El 7 de luj del 1959 l'è mituda la prima preja de la gesa noeuva, che l'è fornida del november, e 'l 24 de luj del 1960 l'arcivescov Giovann Batista Montin el derva ofizzialment el noeuv tempi e ghe cambia el nom a la statua in "Madona de la Bontà".

Resten comunque di lavorà de fà che inn fornid in tra el 1961 e 'l 1966: per quella reson chi la gesa ghe stà adree ai diretive del Concili Vatican II: la consacrazzion final l'è fada del cardinal Colomb el 2 de sgiugn 1966.

In tra el 1994 e 'l 2011 ghe fann di alter lavorà de miorament e del 2021 l'è inaugurad el segrad noeuv.

## Architetura
La gesa l'è a forma de esagon slongad con l'ingress e 'l presbiteri in di lat pussee curt: propi al center del presbiteri, dedree a l'altar, a gh'è la statua de la Madona de la Bontà. La strutura a l'è in ciment armad e a drizza a gh'è el campanin.

## Riferiment
*Est Ticino
*Le pietre raccontano
*BeWeB

## Ligam de foeura
*Sit ofizzial

## Vos corelade
*Santuari de la Madona Pellegrina (Des)
Pikuach nefesh

**Pikuach nefesh** (in ebraich *פיקוח נפש*) a l'è un principi de l'halakah, o ben la lesg de l'ebraism, che 'l stabiliss che squasi tucc i regole de la religion poden vesser minga respetade se la reson l'è salvà la vita a un quajvun: per esempi, el permet de guidà una vetura in del Shabbat se l'è per menà un quajvun a l'ospedal, o el permet de donà i orghen o de lavorà de sabet se l'è un mester che 'l salva vite.

I uneghe regole che se poden minga violà inn quelle relative al desacrà el Dio (Chillul Hashem), mazzament o meter a ris'c la vita de un quajvun (se l'è minga un agressor o un abort lecit) e anca azzion sessuai illecite.

## Riferiment
*Il seder e il pikuach nefesh

## Vos corelade
*Shinuy
*Taqiya
Pinin Pacòt

El **Pinin Pacòt** (in italian *Giuseppe Pacotto*; Turin, 20 de fevrer 1899 - Castell d'Annon, 16 de dicember 1964) a l'è stad un scritor italian, che l'ha scrivud soratut in piemontes ma, prima di agn '20, l'ha scrivud anca in italian e provenzal. Con la soa collezzion *Ij Brandé*, a l'è retegnud el pader de l'ortografia piemontesa del dì d'incoeu e l'ha lassad anca un'antologia del piemontes, dada foeura domà dopo la soa mort, ciamada *La letteratura in Piemonte dalle origini al Risorgimento*.

## Bibliografia
*Pacòt Pinin, in Massimo Centini, La grande enciclopedia di Torino, Roma, Newton & Compton, ottobre 2003, ISBN 88-8289-906-3.

## Alter proget
Torr de Bologna

I **Torr de Bologna** (*Tårr ed Bulåggna* in emilian, *Torri di Bologna* in italian) a inn di costruzzion de l'età de mez che inn stade fade su a Bologna per varie reson: in passad eren propi tante, anca pussee de cent, ma incoeu ne resten vintquater, i pussee cognossude inn i torr giomelle Longa e Mezza, che l'è stada citada anca del Dant Ligher in la soa Divina Comedia, ma se poden tirà a man la torr Coronada, la torr di Azzoguidi, la torr di Scap, la torr di Oselet, la torr di Guidozagn e la torr di Galluzz.

## Bibliografia
*Andrea Malossini, Le Torri di Bologna: guida alle torri medievali bolognesi da visitare o immaginare, Bologna, I Libri di Emil, 2017.

## Alter proget

## Vos corelade
*Portegh de Bologna
*Canai de Bologna
*Mure de Bologna
Rabin capo

El **rabin capo** a l'è el titol recognossud al rabin pussee important de una comunità ebraica, che la sia a nivell de un Stat, de una region o de una cità. In d'un quaj cas, compagn de l'Israell e de Montreal, ghe n'è du, vun per la tradizzion Ashkenazi e vun per quella Sefardita.

La figura la gh'ha nissuna bas in la lesg ebraica, ma se pensa che ghe sia di precedent in di figure pussee importante a nivell religios de la storia di sgiudee.

## Riferiment
*The Jewish Encyclopedia

## Alter proget

## Vos corelade
*Gran Sacerdot Samaritan
*Gran Mufti
Linia Roma-Ancona

La **linia Roma-Ancona** a l'è, in la lenguistega romanza, un fass de isoglosse che 'l taja el continuum romanz e che 'l marca la presenza di fenomen comun a tucc i dialet italian meridional, compagn de:
*La resa de "s" 'me "z" dopo la consonanta
*El redobi de "b" e "g" dent de la parolla
*L'assimilazzion di ness latin -mb- e -nd-
*El doperà de varietà de "lo" 'me unegh articol determinativ mascolin

A diferenza de la linia Massa-Senigallia, che l'è propi ben studiada per via de la soa importanza per tut el mond romanz, la Roma-Ancona l'è manch studiada e i pont AIS che la revarden inn pussee rari, donca gh'è men de literadura scentifega e men de consens in su la soa importanza e indova che la passa.

## Riferiment
*L'Italia centromeridionale
Linia Massa-Senigallia

La **linia Massa-Senigallia** (ciamada anca *Rimen-La Spezzia*) a l'è, in lenguistega romanza, un fass de isoglosse, el pussee important de tut el romanz contigov.

A segonda de la font, la partiss tut el grup romanz ocidental (frances, spagnoeul, catalan, lombard ecc.) de quell oriental (italian|, napolitan, romen ecc.) e l'è donca la partizzion la pussee importanta del sistema romanz, o la partiss domà el grup contigov, e donca l'è la segonda partizzion pussee importanta, dopo quella geografega di Balcan.

In linia de massima, i lengov de la banda ocidental de la linia inn pussee innovative, menter quelle a orient inn pussee vesine e conservative rispet al latin. I lengov de l'Altitalia gh'hann di carateristeghe che i svesinen al mond italegh, per esempi in del plural, ma l'è ben ciar la banda de la linia che inn. Una lengua che despess l'è tegnuda foeura de quella partizzion chi a l'è el sardegnoeul, per via del so isolament geografegh e di so carateristeghe particolar.

## Bibliografia
*Cravens, Thomas D. (2002) Comparative Romance Dialectology: Italo-Romance clues to Ibero-Romance sound change. Amsterdam: Benjamins.

## Vos corelade
*Linia Roma-Ancona
Dopodisnà

El **dopodisnà** (anca *dopomezdì*, *bass* se l'è vers la fin) a l'è el period de la giornada che 'l gh'è in tra mezdì e 'l tramont del Sol. Pussee in general, l'è doperad per marcà el temp in tra l'ora che se magna el disnà e quella de la cena, roba che la varia de coltura a coltura e del temp de l'ann.

## Riferiment
*Treccani

## Alter proget
Matazon de Caligan

El **Matazon de Caligan** (nassud e mort in del secol quell de tredes) a l'è stad un scritor e bufon lombard.

L'è regordad per un *Detto dei villani*, una satira contra i paisan scrivuda in volgar lombard de 384 vers indova che 'l rid di manere de viver de la campagna e 'l loda la borghesia che l'era dree a nasser, tant de dìss al servizzi de "sciori e cavaler".

Se pensa che el so nom el sia minga quell che l'è regordad, desgià che *Matazon* el voeul dì *propi mat*, una roba coerenta con la soa atività.

## Riferiment
*Treccani
*Matanzone da Caligano e il “Detto dei villani"
Gat feral

Un **gat feral** a l'è un gat domestegh che 'l viv in natura e che 'l schiva el contat cont i omen, ghe permet no de vesser tocad e che de solit el se scond, anca se 'l podaria havégh di ligam con di uman che ghe dann de mangià. I gat ferai poden tirà inanz per un frach de generazzion e deventà un superpredator in vari ecosistema, roba che la po fà un gran bell dagn per la biodiversità, tant che i biolegh conservator i considera vuna di spece pussee grame e invasive che gh'è in su la Terra. 

Per via de la soa invasività, inn considerad un problema de tante comunità, che i copen o proeuven a sterilizài per sbassànn l'impat, ma quella mesura chi a l'è critegada e se pensa che la fonziona minga trop. I so predator pussee important inn i canid selvagegh, 'me i can, i dingo o i coyote. In natura, in bas ai condizzion di gat ciapad per la sterilizazzion, se ved che inn despess magher, ma minga mitud mal, e nanca malad, foeura che per parassita e compagn. Quand che gh'hann l'assistenza di omen che ghe dann de mangià o i curen, poden rivà a viver squasi 'me i gat de cà. Anca i nivei de FeLV e FIV, almen in di Stat Unid, inn a nivei compagn de quei che se troeuven in di gat de cà, gh'è però el ris'c de zoonosa, soratut per la rabia e per i parassita.

I gat ferai poden ancà cobiàss cont i gat selvadegh e havégh di fioeui ibrid, vuna di robe che la met pussee a ris'c la spece selvadega.

## Bibliografia
*Marra, P. P.; Santella, C. (2016). Cat Wars: The Devastating Consequences of a Cuddly Killer. Princeton University Press. ISBN 978-0691167411.

## Alter proget

## Vos corelade
*Gat de la nav
*Gat de fatoria